|  |  |
| --- | --- |
| Trosolwg | Mae’r safon hon yn ymwneud â gweithio’n gydweithredol i ddatblygu cynllun comisiynu strategol ar y cyd er mwyn cyflawni’r canlyniadau blaenoriaethol. Mae’n cynnwys casglu tystiolaeth am yr angen lleol er mwyn dylanwadu ar gynlluniau a gweithio gyda phartneriaid comisiynu a’r farchnad i gynllunio a gweithredu’r cynllun comisiynu strategol ar y cyd.Mae’r SGC hon yn berthnasol i unigolion sydd yn ymwneud â chomisiynu, caffael a chontractio mewn gwasanaethau gofal cymdeithasol. |

|  |  |
| --- | --- |
| Meini prawf perfformiad | Cydweithredu â phartneriaid comisiynu i gasglu tystiolaeth am anghenion lleol  |
| Mae’n rhaid i chi allu:Mae’n rhaid i chi allu:Mae’n rhaid i chi allu:Mae’n rhaid i chi allu: | 1. casglu **gwybodaeth** a **data** **perthnasol** gan **bartneriaid comisiynu** am y boblogaeth leol
2. cydgrynhoi gwybodaeth am y **canlyniadau** y mae **unigolion**, **pobl allweddol** a chymunedau eu hangen
3. negodi’r gwerthoedd a’r canlyniadau a rennir a fydd yn dylanwadu ar y strategaeth gyda phartneriaid comisiynu, gan gynnwys unigolion, pobl allweddol a **rhanddeiliaid**
4. dadansoddi canllawiau a deddfwriaeth berthnasol i sicrhau bod dulliau ar y cyd yn cydymffurfio
5. cytuno ar y meini prawf a fydd yn dylanwadu ar y cynllun comisiynu strategol
6. pennu cysylltiadau â strategaethau a chynlluniau lleol eraill
7. rhagamcanu’r canlyniadau a’r galw tymor byr, tymor canolig a thymor hir
8. gwerthuso effeithiolrwydd trefniadau presennol o ran bodloni anghenion, galw, blaenoriaethau a chanlyniadau

**Negodi dull ar y cyd o ddatblygu’r farchnad** 1. casglu gwybodaeth gywir oddi wrth bartneriaid comisiynu a rhanddeiliaid i sefydlu **capasiti** presennol y farchnad i gyflawni canlyniadau
2. gwerthuso **risgiau’r** farchnad yn awr ac yn y dyfodol gyda phartneriaid comisiynu a rhanddeiliaid
3. nodi meysydd i ddatblygu’r farchnad ymhellach
4. gwerthuso’r angen am **ffyrdd hyblyg ac arloesol** o weithio i gyflawni canlyniadau
5. gwerthuso pa mor effeithiol yw dulliau ar y cyd o ran manteisio i’r eithaf ar **adnoddau**
6. negodi dulliau ar y cyd o ddatblygu’r farchnad er mwyn cyflawni canlyniadau

**Paratoi cynllun comisiynu strategol i gyflawni canlyniadau** 1. gweithio gyda phartneriaid comisiynu i gynllunio sut y caiff gwasanaethau eu llunio a’u cyflwyno
2. cynnwys y bobl hynny sy’n gyfrifol am unrhyw strategaethau a chynlluniau lleol cysylltiedig, perthnasol
3. datblygu cynllun comisiynu strategol sy’n mynd i’r afael â’r gwerthoedd, y blaenoriaethau a’r canlyniadau sy’n ofynnol gan bob partner
4. cynnal asesiad risg ar gyfer y cynllun comisiynu strategol ar y cyd
5. llunio cynllun rheoli risg ar gyfer y cynllun comisiynu strategol ar y cyd
6. sicrhau bod anghenion datblygu’r gweithlu wedi’u cynnwys yn y cynllun comisiynu strategol ar y cyd
7. cynnal asesiad o’r effaith ar **gynaladwyedd** a chydraddoldeb
8. cynllunio sut y caiff y cynllun comisiynu strategol ar y cyd ei adolygu a’i ddiwygio
9. negodi cytundeb ynghylch trefniadau llywodraethu ar gyfer y cynllun comisiynu strategol ar y cyd
10. rhannu’r cynllun comisiynu strategol ar y cyd gydag unigolion, pobl allweddol, rhanddeiliaid a chydweithwyr

**Gweithredu cynllun comisiynu strategol** **i gyflawni canlyniadau** 1. cynllunio trefniadau contractio priodol i gyflawni blaenoriaethau a chanlyniadau a nodwyd
2. gweithio gyda phartneriaid comisiynu i ddatblygu dangosyddion a mesurau perfformiad ar gyfer y cynllun comisiynu strategol ar y cyd
3. negodi cytundeb ar gyfer mesurau perfformiad
4. diwygio’r cynllun comisiynu strategol yn sgil adolygiadau a gynlluniwyd
 |

|  |  |
| --- | --- |
| Gwybodaeth a dealltwriaeth | **Yn benodol i’r SGC hon** |
| Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall:Mae angen i chi wybod a deall: | 1. effaith gofynion contractio cyfreithiol ar weithio ar y cyd
2. sut i ddatblygu protocolau llywodraethu
3. y gwrthdaro posibl rhwng nodau’r bartneriaeth ac amcanion yr aelod-sefydliadau unigol
4. sut y gall gweithio mewn partneriaeth wella’r broses o gyflwyno gwasanaeth a chynyddu hyder y cyhoedd
5. sut y gall gwahanol fathau o gontractau gael eu defnyddio i gyflawni gwahanol ganlyniadau a blaenoriaethau
6. sut i gyflawni meincnodi ar gyfer gweithio ar y cyd
7. sut i ddatblygu a defnyddio dangosyddion a mesurau perfformiad sy’n briodol ar gyfer gweithio ar y cyd
8. sut i ddefnyddio damcaniaethau ynghylch rheoli’r gadwyn gyflenwi i ddeall a datblygu’r farchnad

**Hawliau**1. gofynion cyfreithiol a gofynion y lleoliad gwaith o ran cydraddoldeb, amrywiaeth, gwahaniaethu a hawliau
2. gofynion cyfreithiol a gofynion y lleoliad gwaith o ran cwynion a chwythu’r chwiban
3. eich rôl chi a rolau pobl eraill o ran hybu **comisiynu cydgynhyrchiol** a **chymunedol**
4. rôl darparwyr gwasanaeth ac asiantaethau partner o ran hybu hawliau, dewisiadau, lles a chyfranogiad gweithgar **unigolion**, **pobl allweddol** a chymunedau
5. sut i herio, gwerthuso’n feirniadol a chymryd camau gwybodus yn erbyn gwahaniaethu
6. eich dyletswydd i roi gwybod am unrhyw beth y sylwch y mae pobl yn ei wneud, neu unrhyw beth y maent yn methu â’i wneud, yn ogystal ag anawsterau gweithredol, adnoddau neu arferion gwael neu wahaniaethol a allai rwystro hawliau unigolion, pobl allweddol a chymunedau

**Diogelu**1. deddfwriaeth, polisi cenedlaethol, fframweithiau, systemau lleol a gweithdrefnau amlddisgyblaethol sy’n ymwneud â diogelu ac amddiffyn plant, pobl ifanc ac oedolion
2. y cyfrifoldeb sydd gan bawb i godi pryderon ynghylch achosion posibl o niwed neu gamdriniaeth, arferion gwael neu arferion gwahaniaethol
3. sut a phryd i godi pryderon yn uwch ynghylch niwed neu gamdriniaeth, gan gynnwys chwythu’r chwiban
4. sut i gefnogi pobl eraill sydd wedi mynegi pryder ynghylch niwed neu gamdriniaeth
5. beth i’w wneud os ydych wedi rhoi gwybod am bryderon ond nid oes camau wedi’u cymryd i fynd i’r afael â hwy

**Cynaladwyedd**1. sut i ddadansoddi’n feirniadol y cyfrifoldebau **gwleidyddol, economaidd, cymdeithasegol, technolegol, cyfreithiol ac amgylcheddol** sy’n berthnasol i’ch maes cyfrifoldeb
2. sut i hybu cyfrifoldebau gwleidyddol, economaidd, cymdeithasegol, technolegol, cyfreithiol ac amgylcheddol eich **sefydliad**
3. sut i werthuso’n feirniadol cynaladwyedd gwasanaethau a gomisiynwyd
4. sut i werthuso’n feirniadol datblygiad syniadau newydd cynaladwy yn eich maes cyfrifoldeb

**Gweithio mewn partneriaeth**1. sut y gall **gweithio cydweithredol ac integredig** gynyddu adnoddau i’r eithaf
2. sut i arwain comisiynu cydgynhyrchiol a chymunedol
3. sut i ymgysylltu â gweithwyr proffesiynol gofal cymdeithasol a chaffael yn ystod gweithgareddau comisiynu, caffael a chontractio
4. sut i ddadansoddi’n feirniadol **blaenoriaethau, buddiannau** a chyfraniadau **rhanddeiliaid** a’u heffaith ar weithio mewn partneriaeth
5. sut i ddadansoddi’n feirniadol yr ysgogwyr a’r cyfyngiadau sy’n effeithio ar fusnesau a sefydliadau’r trydydd sector
6. **prosesau busnes** a **realiti gweithredol** darparwyr gwasanaeth
7. sut i ddylanwadu ar waith y bartneriaeth er mwyn cyflawni **canlyniadau** y cytunwyd arnynt
8. sut i ddatblygu trefniadau llywodraethu ar gyfer partneriaethau sy’n ystyried nodau ac amcanion strategol gwahanol bartneriaid
9. sut i ddadansoddi’r cyfyngiadau statudol ac ariannol ar gyfer **cytuno ar gyllidebau** i gefnogi gweithio mewn partneriaeth
10. sut i hybu partneriaethau ychwanegol ymhlith darparwyr a rhanddeiliaid eraill trwy gomisiynu strategol
11. sut i werthuso’n feirniadol effeithiolrwydd gweithio mewn partneriaeth

**Rheoli risg**1. sut i ddadansoddi’n feirniadol y risgiau sy’n gysylltiedig â chomisiynu, caffael a chontractio ar gyfer eich maes cyfrifoldeb chi
2. sut i asesu hyfywedd ariannol cynlluniau a chynigion comisiynu
3. dulliau o reoli a lliniaru’r risgiau sy’n gysylltiedig â chomisiynu, caffael a chontractio ar gyfer eich maes cyfrifoldeb chi
4. sut i hybu arfer sy’n hwyluso cymryd risgiau cadarnhaol

**Eich ymarfer** 1. deddfwriaeth, codau statudol, safonau, rheoliadau, fframweithiau a chanllawiau cenedlaethol, a rhai’r Deyrnas Unedig ac Ewrop, sy’n berthnasol i gomisiynu, caffael a chontractio yn eich maes cyfrifoldeb chi
2. deddfwriaeth, codau statudol, safonau, fframweithiau a chanllawiau cenedlaethol, a rhai’r Deyrnas Unedig ac Ewrop, sy’n berthnasol i ddarparwyr gwasanaeth ac asiantaethau partner
3. sut i gael gafael ar ddehongliadau cywir o ofynion cyfreithiol a rheoleiddiol
4. sut i ddadansoddi gwersi a ddysgwyd o adroddiadau, gwaith ymchwil ac ymchwiliadau’r llywodraeth ynghylch methiannau difrifol o ran ymarfer iechyd neu ofal cymdeithasol, ac o ymyraethau llwyddiannus
5. sut i weithio gyda phobl allweddol sy’n gwneud penderfyniadau, er mwyn sicrhau atebolrwydd am bolisi cyllidol a chyflawni canlyniadau
6. sut i wneud penderfyniadau a chytuno ar flaenoriaethau
7. sut i werthuso’n feirniadol effaith penderfyniadau comisiynu, caffael a chontractio ar unigolion, pobl allweddol a chymunedau
8. sut i werthuso’n feirniadol pwysigrwydd darpariaeth ataliol a chymunedol
9. sut i arwain y broses o drawsffurfio darparu gwasanaethau
10. sut i ddehongli gwybodaeth ariannol, gan gynnwys mapio ariannol, i lywio comisiynu, caffael a chontractio
11. sut i ddefnyddio a hybu **ymarfer seiliedig ar dystiolaeth** i gyfiawnhau eich gweithredoedd a’ch penderfyniadau
12. egwyddorion ymarfer myfyriol a pham mae’n bwysig
13. sut i nodi a manteisio ar gyfleoedd ar gyfer datblygiad proffesiynol

**Damcaniaeth ar gyfer ymarfer**1. sut i werthuso’n feirniadol effaith **modelau cymdeithasol, meddygol a busnes** ar gyflawni canlyniadau
2. sut i werthuso’n feirniadol effaith strwythur a diwylliant sefydliadol ar ba mor hyblyg ac arloesol y gellir defnyddio adnoddau
3. sut i werthuso’n feirniadol damcaniaethau a dulliau arwain a rheoli sy’n berthnasol i’ch maes cyfrifoldeb chi

 **Cyfathrebu**1. sut i hybu cyfathrebu fel sail ar gyfer comisiynu cydgynhyrchiol a chymunedol
2. sut i arwain cyfathrebu effeithiol o fewn sefydliadau a rhyngddynt

**Delio â gwybodaeth**1. gofynion cyfreithiol, polisïau a gweithdrefnau mewn perthynas â diogelwch a chyfrinachedd gwybodaeth, gan ystyried sensitifrwydd masnachol ac arferion caffael
2. gofynion cyfreithiol a gofynion y lleoliad gwaith o ran cofnodi gwybodaeth a pharatoi adroddiadau o fewn terfynau amser
3. dulliau o sicrhau bod data, gwybodaeth a dadansoddiadau yn hygyrch i unigolion, pobl allweddol a rhanddeiliaid eraill, gan gynnwys y rhai sy’n gwneud penderfyniadau
4. sut a ble y gellir ac y dylid defnyddio dulliau cyfathrebu electronig

**Iechyd a Diogelwch**1. gofynion cyfreithiol a gofynion y lleoliad gwaith o ran iechyd a diogelwch yn yr amgylchedd gweithio

 **Rheoli Pobl**1. gofynion cyfreithiol a gofynion y lleoliad gwaith o ran arferion cyflogaeth
2. trefniadau llywodraethu mewnol ac allanol ar gyfer eich maes cyfrifoldeb chi
3. sut i greu diwylliant sy’n hybu didwylledd, creadigrwydd a datrys problemau
4. sut i greu diwylliant sy’n cynorthwyo pobl i groesawu newid
5. ffactorau sy’n gallu arwain at bwysau ar berfformiad y gwasanaeth, yr unigolyn a’r tîm
6. sut i reoli amser, llwyth gwaith a pherfformiad i fodloni targedau a chyflawni canlyniadau
7. sut i roi adborth adeiladol i bobl eraill
8. sut i ddatblygu gwybodaeth ac ymarfer proffesiynol pobl eraill trwy oruchwylio a gwerthuso myfyriol
 |

|  |
| --- |
| Gwybodaeth ychwanegol  |
| Cwmpas / ystod yn gysylltiedig â meini prawf perfformiad: | Mae’r manylion yn y maes hwn yn ddatganiadau esboniadol o’r cwmpas a/neu yn enghreifftiau o gyd-destunau posibl lle y gallai’r SGC fod yn gymwys; ni ddylid eu hystyried yn ddatganiadau ystod sy’n ofynnol i gyflawni’r SGC.Pan fydd unigolyn yn ei chael hi’n anodd neu’n amhosibl mynegi ei ddewisiadau ei hun a gwneud penderfyniadau am ei fywyd, er mwyn cyflawni’r safon hon, efallai y bydd angen cynnwys eiriolwyr neu bobl eraill sy’n gallu cynrychioli barn a budd pennaf yr unigolyn. Pan fydd gwahaniaethau ieithyddol yn y lleoliad gwaith, er mwyn cyflawni’r safon hon, efallai y bydd angen defnyddio gwasanaethau cyfieithu neu gyfieithu ar y pryd.Mae **data perthnasol** yn cynnwys data am anghenion presennol sydd wedi’u bodloni a heb eu bodloni, ynghyd â data demograffig, amgylcheddol, economaidd, cymdeithasol a data am iechyd. Gall **gwybodaeth** fod yn unrhyw fath o gyfathrebu gan unigolion a rhanddeiliaid, pobl a sefydliadau eraill, ac amdanynt. Gallai gwybodaeth ymwneud â deddfwriaeth neu arferion gweithio, ac os felly dylid ei throsglwyddo ymlaen gan ddefnyddio gweithdrefnau a allai fod wedi’u sefydlu gan eich sefydliad. Mae’n cynnwys gwybodaeth am berfformiad, gwybodaeth gytundebol flaenorol, gwybodaeth gyfrinachol a gwybodaeth gyhoeddus.**Partneriaid comisiynu** yw unigolion neu gynrychiolwyr grwpiau a sefydliadau sy’n cyfrannu at wneud penderfyniadau comisiynu ar gyfer eich sefydliad. Gallant gynnwys unigolion a rhanddeiliaid eraill, yn ogystal â sefydliadau rydych chi’n ymgymryd â gweithgareddau comisiynu ar y cyd â hwy neu sy’n darparu gwasanaethau.**Canlyniadau** yw’r hyn y dymunir i’r gweithgaredd ei gyflawni ar gyfer unigolion, pobl allweddol a chymunedau. Maent yn symud y pwyslais o’r prosesau a’r niferoedd sy’n gysylltiedig â darparu gwasanaeth i’r hyn y gall y ddarpariaeth ei gyflawni mewn gwirionedd. Mae’r newid hwn yn rhoi swyddogaeth ganolog i’r sawl sy’n defnyddio’r ddarpariaeth a gomisiynwyd wrth werthuso effeithiolrwydd comisiynu.Yr **unigolyn** yw’r oedolyn, plentyn neu berson ifanc sy’n derbyn gwasanaeth.**Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhalwyr a phobl eraill y mae gan yr unigolyn berthynas gefnogol â nhw.Mae **rhanddeiliaid** yn unigolion a phobl eraill sydd â buddiant yn eich gwaith neu y mae eich gwaith yn effeithio arnynt mewn rhyw ffordd. Maent yn cynnwys darparwyr gwasanaeth o’r sector statudol, y trydydd sector neu’r sector busnes; rheoleiddwyr; cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy’n eich galluogi i gyflawni eich rôl; partneriaid comisiynu neu’r rhai hynny sy’n comisiynu gwasanaethau gan yr un darparwr, pa un a ydynt yn drefniadau ar y cyd ai peidio.**Sefydliad** yw’r asiantaeth, cwmni neu awdurdod lleol yr ydych chi’n gweithio neu’n gwirfoddoli iddo/iddi, yn berchen arno/arni neu’n ei reoli/rheoli; os ydych chi’n derbyn taliadau uniongyrchol neu’n ariannu eich gwasanaethau eich hun, mae’n golygu chi a’r bobl sy’n gweithio i chi. Yn y cyd-destun hwn, mae **capasiti** yn cyfeirio at faint y gall gwasanaethau ei ddarparu, a bydd yn dibynnu ar sawl ffactor fel nifer y darparwyr a’u lefelau staffio, arbenigedd staff, gallu rheoli, cefnogaeth ar gyfer gwasanaeth neu allu ffisegol.Gall ystod eang o ffactorau ddylanwadu ar **risgiau** ac maent yn cynnwys risgiau i bobl, eiddo a sefydliadau drwy enw da/drwg neu allu i gyflawni eu rolau a’u cyfrifoldebau.Mae **ffyrdd hyblyg ac arloesol o weithio** yn cynnwys amrywiaeth o ddewisiadau sy’n pwysleisio’r angen am weithio tuag at ganlyniadau yn hytrach na gweithio o dan reolaeth ymarfer neu brosesau sefydledig sydd efallai’n anhyblyg. Gall y rhain gynnwys y ffordd y darperir gwasanaethau, fel gwasanaethau ataliol, personol a chymunedol, cymorth hunangyfeiriedig, cyllidebau personol neu fentrau cymdeithasol; gallant hefyd ymwneud â threfniadau comisiynu, fel gweithio o fewn trefniant cydweithredu.Mae **adnoddau** yn cynnwys adnoddau ariannol, dynol a ffisegol, yn ogystal ag amser.Er mwyn i wasanaethau fod yn **gynaladwy**, mae’n rhaid iddynt gyflawni’r canlyniadau penodol cyfredol a gallu cyflawni canlyniadau cymdeithasol tymor hwy a ddymunir. Mae hyn yn golygu ystyried unrhyw ffactorau a allai gyfyngu ar y canlyniadau y gall gwasanaethau eu cyflawni yn y dyfodol, yn enwedig ffactorau ariannol, cymdeithasol neu amgylcheddol. Mae’n arbennig o bwysig mewn hinsawdd lle y rhagwelir y bydd anghenion gofal cymdeithasol yn cynyddu mwy na’r cyllid sydd ar gael. |
|  |  |

|  |  |
| --- | --- |
| Cwmpas/ystod yn gysylltiedig â gwybodaeth a dealltwriaeth:Gwerthoedd: | Mae’r manylion yn y maes hwn yn ddatganiadau esboniadol o’r cwmpas a/neu yn enghreifftiau o gyd-destunau posibl lle y gallai’r SGC fod yn gymwys; ni ddylid eu hystyried yn ddatganiadau ystod sy’n ofynnol i gyflawni’r SGC.**Mae’n rhaid cymhwyso pob datganiad am wybodaeth yng nghyd-destun y safon hon.**Mae’r broses **cydgynhyrchu** yn cynnwys datblygu perthnasoedd ag unigolion, pobl allweddol a chymunedau, gan gydnabod arbenigedd pobl a’r cymorth y maent yn ei gynnig i’w gilydd. Mae’n rhoi unigolion, pobl allweddol a chymunedau wrth wraidd gwneud penderfyniadau a rheoli.Mae **comisiynu cymunedol** yn cynnwys cydweithredu â phobl leol, grwpiau cymunedol a sefydliadau i gynllunio a darparu gwasanaethau, gan ystyried y rolau y mae pobl yn dymuno eu cyflawni. Mae’n cynnwys defnyddio a datblygu sgiliau a galluoedd pobl drwy gydol yr holl weithgareddau comisiynu, caffael a chontractio.Yr **unigolyn** yw’r oedolyn, plentyn neu berson ifanc sy’n derbyn gwasanaeth.**Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhalwyr ac eraill y mae gan yr unigolyn berthynas gefnogol â nhw.Defnyddir y model **gwleidyddol, economaidd, cymdeithasegol, technolegol, cyfreithiol ac amgylcheddol** (a adwaenir hefyd fel y model PESTLE) i ddadansoddi’r dylanwadau sydd gan sefydliad ar ei amgylchedd, yn awr ac yn y dyfodol. Fe’i defnyddir i lywio penderfyniadau a galluogi’r sefydliad i ymateb i newid.Defnyddir y term **sefydliad** i olygu’r sefydliad rydych chi’n gweithio neu’n gwirfoddoli iddo, neu rydych chi’n berchen arno neu’n ei reoli. O ran pobl sy’n ariannu eu gwasanaethau eu hunain neu’n defnyddio cymorth arall hunangyfeiriedig, mae’n golygu chi a’r bobl a allai fod yn gweithio i chi.Mae **gweithio cydweithredol ac integredig** yn disgrifio ystod o ffyrdd y gall dau sefydliad neu fwy weithio gyda’i gilydd, er enghraifft gwasanaethau iechyd a gwasanaethau cymdeithasol yn gweithio gyda’i gilydd neu gydweithrediadau rhanbarthol. Gallant fod yn ffurfiol neu’n anffurfiol, dros dro neu’n barhaol, a gallant gynnwys cytuno ar gyllidebau.Mae **blaenoriaethau a buddiannau** rhanddeiliaid yn ymwneud â’r canlyniadau a geisir. Mae’r rhain dan ddylanwad gwahanol athroniaethau, egwyddorion, blaenoriaethau a chodau ymarfer, ac effeithir arnynt gan eu gwahaniaethau o ran maint, strwythur, trefn lywodraethol a chapasiti. Gallant newid dros amser mewn ymateb i ffactorau cenedlaethol a lleol.Mae **rhanddeiliaid** yn unigolion a phobl eraill sydd â buddiant yn eich gwaith neu y mae eich gwaith yn effeithio arnynt mewn rhyw ffordd. Maent yn cynnwys darparwyr gwasanaeth o’r sector statudol, y trydydd sector neu’r sector busnes; rheoleiddwyr; cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy’n eich galluogi i gyflawni eich rôl; partneriaid comisiynu neu’r rhai hynny sy’n comisiynu gwasanaethau gan yr un darparwr, pa un a ydynt yn drefniadau ar y cyd ai peidio.Mae **prosesau busnes** yn disgrifio’r systemau a’r tasgau y mae sefydliadau yn ymgymryd â hwy i allu darparu’r gwasanaeth sy’n ofynnol.**Realiti gweithredol** darparwyr gwasanaeth yw’r ffactorau sy’n effeithio ar sut y gallant gynnal eu gwasanaethau, yn enwedig pan fo cystadleuaeth am gyllid a chwsmeriaid.**Canlyniadau** yw’r hyn y dymunir i’r gweithgaredd ei gyflawni ar gyfer unigolion, pobl allweddol a chymunedau. Maent yn symud y pwyslais o’r prosesau, trafodion a rheoli perfformiad i’r gwahaniaethau y gall y ddarpariaeth eu gwneud mewn gwirionedd i fywydau pobl. Maent yn sail i gomisiynu sy’n canolbwyntio ar y dinesydd trwy roi swyddogaeth ganolog i unigolion wrth werthuso effeithiolrwydd comisiynu.Mae **cytuno ar gyllidebau** yn cynnwys cyfuno neu gronni cyllidebau o fewn neu rhwng sefydliadau, er enghraifft defnyddio cyllid awdurdod lleol a gofal iechyd parhaus, ar gyfer comisiynu ar y cyd neu brynu rhanbarthol/cydweithredol.Mae **ymarfer seiliedig ar dystiolaeth** yn defnyddio systemau, prosesau a ‘doethineb ymarfer’ a fu’n effeithiol o ran helpu i gyflawni canlyniadau cadarnhaol. Gallai tystiolaeth fod wedi dod o amrywiaeth o ffynonellau: ymchwil ffurfiol ac anffurfiol, a barn a safbwyntiau unigolion, pobl allweddol a rhanddeiliaid eraill, gan gynnwys y rhai sy’n ymwneud â darparu gwasanaethau gofal.Mae’r **model cymdeithasol** yn disgrifio anabledd fel cyfres o rwystrau mewn cymdeithas ac nid mewn unigolyn, er enghraifft agweddau tuag at bobl sydd mewn angen neu rwystrau ffisegol. Mae’r **model meddygol** yn disgrifio salwch neu anabledd fel rhan gynhenid o’r unigolyn, ac felly byddai’n ceisio trin neu wella’r unigolyn. Mae **modelau busnes** yn cyfeirio at angen sefydliad i weithredu fel busnes o fewn cyfyngiadau ariannol ac, mewn rhai achosion, i wneud elw, er enghraifft mentrau cymdeithasol a busnesau preifat. Glynu wrth godau ymarfer neu ymddygiad lle y bônt yn berthnasol i’ch rôl a’r egwyddorion a’r gwerthoedd sy’n sail i’ch lleoliad gwaith, gan gynnwys hawliau plant, pobl ifanc ac oedolion. Mae’r rhain yn cynnwys yr hawliau:I gael eu trin fel unigolynI gael eu trin yn gyfartal a pheidio ag wynebu gwahaniaethuI gael eu parchuI gael preifatrwyddI gael eu trin mewn ffordd urddasolI gael eu diogelu rhag perygl a niwedI gael cymorth a gofal mewn ffordd sy’n diwallu eu hanghenion, sy’n ystyried eu dewisiadau ac sy’n eu hamddiffyn hefydI gyfathrebu gan ddefnyddio eu dulliau cyfathrebu ac iaith ddewisolI allu cael gafael ar wybodaeth amdanynt hwy eu hunainDylai pob agwedd ar gomisiynu, caffael a chontractio geisio adeiladu ar y gwerthoedd sylfaenol hyn a dylent:Barchu gwerth ac urddas cynhenid pob unigolynParchu hawliau dynol plant, pobl ifanc ac oedolionParchu hawl pobl i gymryd risgiau cadarnhaolBod yn dryloywBod yn atebolBod yn gymesurBod yn gysonBod wedi’u targeduBod yn ddidueddGalluogi darparwyr |

|  |  |
| --- | --- |
| Datblygwyd gan | Sgiliau Gofal a Datblygu |
| Rhif fersiwn | 2 |
| **Dyddiad y’i cymeradwywyd** | Chwefror 2014 |
| Dyddiad adolygu dangosol | Chwefror 2019 |
| **Dilysrwydd** | Cyfredol |
| **Statws** | Gwreiddiol |
| Sefydliad gwreiddiol | Sgiliau Gofal a Datblygu |
| **URN gwreiddiol** | CPC510 |
| Galwedigaethau perthnasol | Cyfarwyddwr; Uwch Reolwr; Rheolwyr ac arweinwyr sy’n gyfrifol am weithio rhyngasiantaethol; Gwasanaethau Gofal Plant a Gwasanaethau Personol Cysylltiedig; Iechyd a Gofal Cymdeithasol  |
| **Cyfres** | Comisiynu, Caffael a Chontractio ar gyfer Gwasanaethau Gofal |
| **Geiriau allweddol** | Ar y cyd; strategaeth; comisiynu; cynllun; canlyniadau; tystiolaeth  |